ราชวงศ์นอร์เวย์

สมาชิก**ราชวงศ์นอร์เวย์**เป็นกลุ่มคนที่เกี่ยวข้องกับสมเด็จพระราชาธิบดีฮารัลด์ที่ 5 หรืออดีตพระมหากษัตริย์นอร์เวย์ที่เป็นเชื้อพระวงศ์และยังถือพระอิสริยยศ คำนี้ไม่นับรวมพระญาติที่มิใช่เชื้อพระวงศ์ พระราชวงศ์ปัจจุบันที่ครองราชบัลลังก์เป็นสมาชิกในราชวงศ์กลึคส์บวร์ค ผู้ขึ้นครองราชบัลลังก์นอร์เวย์หลังการเลือกเจ้าชายคาร์ลแห่งเดนมาร์กเป็นพระมหากษัตริย์นอร์เวย์ (ชื่อรัชกาล โฮกุนที่ 7) ในช่วงการยุบเลิกสหภาพสวีเดน-นอร์เวย์ใน ค.ศ. 1905

พระมหากษัตริย์นอร์เวย์ทรงครองตำแหน่งสมเด็จพระราชาธิบดี ส่วนพระอัครมเหสีครองบรรดาศักดิ์เป็นสมเด็จพระราชินีนอร์เวย์พร้อมการเรียกขานเป็น แมเจสตี รัชทายาทผู้มีสิทธิโดยตรงต่อราชบัลลังก์นอร์เวย์ถือครองบรรดาศักดิ์มกุฎราชกุมารนอร์เวย์ ส่วนพระมเหสีเป็นมกุฎราชกุมารีนอร์เวย์พร้อมการเรียกขานเป็น รอยัลไฮเนส พระราชโอรสธิดาของพระมหากษัตริย์และรัชทายาทถือครองบรรดาศักดิ์เจ้าชายแห่งนอร์เวย์หรือเจ้าหญิงแห่งนอร์เวย์ เฉพาะพระโอรสธิดาองค์โตเท่านั้นที่เป็นรอยัลไฮเนส ในขณะที่พระองค์อื่น ๆ ไม่มีบรรดาศักดิ์ในภาษานอร์เวย์ แม้ว่าอาจมีการใช้งานอย่างไม่เป็นทางการในภาษาต่างชาติเป็นไฮเนสก็ตาม

ในประเทศนอร์เวย์ ตามธรรมเนียมแล้วไม่มีการแบ่งแยกความแตกต่างระหว่างราชสกุลวงศ์ (*kongehuset*; *royal house*) และราชวงศ์ (*kongelige familie*; *royal family*) ทั้งสองคำเป็นคำใช้งานแบบไม่เป็นทางการ รัฐธรรมนูญรับรองเฉพาะผู้ที่ดำรงตำแหน่งราชวงศ์ เช่น เจ้าชายหรือเจ้าหญิง หรือผู้ที่อยู่ในลำดับการสืบราชบัลลังก์เท่านั้น ตั้งแต่ ค.ศ. 2000 เป็นต้นมา คำว่าราชสกุลวงศ์ถูกใช้ในเว็บไซต์ของราชวงศ์เพื่อหมายถึงเฉพาะพระมหากษัตริย์และพระอัครมเหสี รัชทายาทและพระมเหสี และพระโอรสธิดาองค์โตของรัชทายาทเท่านั้น ในขณะเดียวกัน คำว่าราชวงศ์ก็ใช้เพื่อหมายถึงเจ้าชายหรือเจ้าหญิงองค์อื่น ๆ แต่ไม่รวมถึงพระญาติที่ไม่มีตำแหน่งในราชวงศ์ ในคริสต์ทศวรรษ 2020 ความเกี่ยวข้องของราชวงศ์กับมาริอุส บอร์ก เฮออิบี พระนามลำลอง "มาริอุสน้อย" ผู้ต้องหาคดีข่มขืนต่อเนื่อง และดูเร็ก แวร์เรตต์ นักทฤษฎีสมคบคิดชาวอเมริกัน ถูกนำมากล่าวอ้างว่าสิ่งเหล่านี้มีส่วนทำให้ "ชื่อเสียงของราชวงศ์นอร์เวย์เสื่อมเสียอย่างยับเยิน" และจำนวนสมาชิกในสมาคมแห่งสาธารณรัฐนอร์เวย์เพิ่มขึ้นเป็นสองเท่า

ราชวงศ์เป็นหัวข้อของสารคดีเน็ตฟลิกซ์เรื่อง *[[ดูเร็ก แวร์เรตต์#Rebel Royals|Rebel Royals]]* ซึ่งติดตามชีวิตของมาร์ธา ลุยเซอและดูเร็ก แวร์เรตต์ พระสวามีองค์ที่สอง และในสารคดีนั้น แวร์เรตต์ได้กล่าวหาราชวงศ์ว่าเหยียดเชื้อชาติ

## สมาชิก

**พระบรมวงศานุวงศ์ ได้แก่:**

***[[สมเด็จพระราชาธิบดีฮารัลด์ที่ 5|พระมหากษัตริย์นอร์เวย์]] <br >[[สมเด็จพระราชินีซอนยาแห่งนอร์เวย์|สมเด็จพระราชินีแห่งนอร์เวย์]] (พระอัครมเหสี)**
**มกุฎราชกุมารนอร์เวย์ (พระราชโอรสและรัชทายาท) มกุฎราชกุมารีนอร์เวย์ (พระสุณิสา)
***เจ้าหญิงอิงกริด อเล็กซันดราแห่งนอร์เวย์ (พระราชนัดดา)

**เชื้อพระวงศ์องค์อื่น ๆ:**
*เจ้าชายสแวร์เรอ มักนุสแห่งนอร์เวย์ (พระราชนัดดา)
*เจ้าหญิงมาร์ธา ลุยเซอแห่งนอร์เวย์ (พระราชธิดา) ตอนแรกสมรสกับอาริ เบห์น ภายหลังสมรสกับดูเร็ก แวร์เรตต์
*เจ้าหญิงอัสตริดแห่งนอร์เวย์ นางแฟร์แนร์ (พระเชษฐภคินี) สมรสกับโยฮัน แฟร์แนร์

## พระราชพงศาวลี

;หมายเหตุ
 สมาชิกราชสกุลวงศ์

## สารคดีเน็ตฟลิกซ์ ''Rebel Royals''
เจ้าหญิงมาร์ธา ลุยเซอกับดูเร็ก แวร์เรตต์ พระสวามีองค์ที่ 2 ปรากฏในสารคดีเน็ตฟลิกซ์เรื่อง *[[ดูเร็ก แวร์เรตต์#Rebel Royals|Rebel Royals]]* ซึ่งแวร์เรตต์กล่าวว่าเขาไม่ได้รับการต้อนรับอย่างอบอุ่นจากราชวงศ์ และพระเจ้าฮารัลด์ พระราชินีซอนยา และมกุฎราชกุมารโฮกุน "ไม่รู้ว่าการเหยียดเชื้อชาติคืออะไร" และ "พวกพระองค์ทอดพระเนตรผมราวกับว่าผมเป็นบ้าเมื่อผมบอกว่าการเหยียดเชื้อชาติมีอยู่จริง" แวร์เรตต์กล่าวว่าครั้งแรกที่พระเจ้าฮารัลด์ถามเกี่ยวกับประสบการณ์การเหยียดเชื้อชาติของเขาคือตอนที่รายการ *[[Oprah with Meghan and Harry]]* ออกอากาศ และ "พวกพระองค์ไม่ต้องการพูดคุยกันในครอบครัว เพราะพวกพระองค์ไม่ต้องการปฏิบัติต่อผมแบบนั้น พวกพระองค์ต้องพูดคุยกันในครอบครัวเพราะกลัวว่าผมอาจจะเป็นคนต่อไปที่จะไปออกรายการโอปราห์" ทางราชวงศ์กล่าวว่าสารคดีดังกล่าวละเมิดข้อตกลงของมาร์ธา ลุยเซอกับแวร์เรตต์ต่อราชวงศ์ที่ห้ามไม่ให้ใช้ตำแหน่งหรือความเกี่ยวข้องกับราชวงศ์ของพระนาง

## ดูเพิ่ม
* พระราชพงศาวลีพระมหากษัตริย์นอร์เวย์
* ลำดับการสืบราชสันตติวงศ์นอร์เวย์
* รายพระนามพระมหากษัตริย์นอร์เวย์
* พระมหากษัตริย์นอร์เวย์

## อ้างอิง

## แหล่งข้อมูลอื่น
* The Royal Family and the Royal House of Norway - Official Site of the Norwegian Royal Family (in English)
*  The Royal House of Norway - Official Site of the Royal House of Norway (Entire Site in English)